Mga Opsyon ng Freddie Mac sa Forbearance Dahil 

sa Kawalan ng Trabaho

Relief sa mortgage para sa mga may-ari ng bahay na 

walang trabaho

Isa ba kayong may-ari ng bahay na may problemang pinansyal dahil sa kawalan ng trabaho? 

Kung pagmamay-ari ng Freddie Mac ang inyong mortgage, posibleng kwalipikado kayo para sa 

pansamantalang relief sa pamamagitan ng mga opsyon ng Freddie Mac sa Forbearance Dahil sa 

Kawalan ng Trabaho na iniaalok ng inyong mortgage servicer (ang organisasyon kung saan 

ninyo ipinapadala ang mga bayad ninyo sa mortgage). Sa pamamagitan ng mga opsyong ito, 

posibleng bawasan o suspindihin ang inyong mga bayad sa mortgage sa loob ng hanggang 12 

buwan, na makakatulong sa inyong harapin ang mga problema ninyo sa mortgage habang wala 

kayong trabaho. 

Kwalipikado Ba Kayo?* 

Puwede kayong maging kwalipikado kung: 

• May pinansyal kayong problema dahil sa kawalan ng trabaho;

• Inookupa ninyo ang pag-aari bilang pangunahin ninyong tirahan; at

• Pag-aari ng Freddie Mac ang inyong mortgage (bisitahin ang aming Tool sa Paghahanap 

ng Pautang para malaman).

Dalawang Opsyon 

May dalawang opsyon ang Freddie Mac sa Forbearance Dahil sa Kawalan ng Trabaho para 

tulungan kayo sa mga problema ninyo sa mortgage habang wala kayong trabaho: 

• Pansamantalang opsyon sa forbearance. Kung magiging kwalipikado kayo, puwede 

kayong alukin ng inyong Freddie Mac Servicer ng pansamantalang forbearance sa loob 

ng anim na buwan, kung saan sususpindihin o babawasan ang inyong mga bayad sa 

mortgage. Para sa opsyong ito, maaaring kayo ay:

- Updated o delingkwente sa inyong mga bayad sa mortgage. 

- Mag-convert sa pansamantalang forbearance plan na ito kung mawawalan kayo ng 

trabaho habang kasali sa trial period plan ng Home Affordable Modification program 

(HAMP) o Karaniwang Pagbabago o Modification ng Freddie Mac. 

• Pinahabang opsyon sa forbearance dahil sa kawalan ng trabaho. Kung wala pa rin 

kayong trabaho pagkatapos ng pansamantalang forbearance, susuriin ng inyong Freddie 

Mac Servicer kung kwalipikado kayo para sa pinahabang forbearance dahil sa kawalan ng 

trabaho, at kung kwalipikado kayo, puwede nitong mapahaba pa ng anim na buwan ang 

inyong forbearance. Sa ilalim ng opsyong ito, babawasan o sususpindihin ang inyong mga 

bayad sa mortgage.

*Ang pagiging kwalipikado ninyo sa Forbearance ng Freddie Mac dahil sa Kawalan ng Trabaho ay nakabatay sa ilang 

salik, kabilang ang mga nakabalangkas dito. Ang inyong Freddie Mac Servicer (ang organisasyon kung saan kayo 

nagbabayad ng mortgage buwan-buwan) ang tutukoy kung kwalipikado kayo o hindi. 
-2-

Iba Pang Kondisyon 

Wawakasan ang inyong forbearance plan dahil sa kawalan ng trabaho kung: 

• Hindi kayo nagbabayad nang tama sa oras, kung kailangan ninyong magbayad alinsunod 

sa inyong forbearance plan.

• Aalis kayo o aabandunahin ninyo ang pangunahin ninyong tirahan, o kung na-condemn ito.

• Hindi na nalalapat ang alinman sa mga pamantayan sa pagiging kwalipikado.

• Huminto na kayo sa paghahanap ng trabaho.

Puwedeng maipon ang mga late charge habang inaalam ng inyong Freddie Mac Servicer ang 

pagiging kwalipikado ninyo. Kung maaaprubahan kayong sumali, walang maiipon o sisingiling late 

charge habang nasa ilalim kayo ng forbearance dahil sa kawalan ng trabaho. 

Para sa Higit Pang Impormasyon 

• Alamin kung hawak ng Freddie Mac ang inyong mortgage sa pamamagitan ng 

pagbisita sa aming Tool sa Paghahanap ng Pautang sa

https://ww3.freddiemac.com/corporate/.

• Makipag-ugnayan sa inyong servicer. Nakalista ang kanilang numero ng telepono at 

mailing address sa inyong buwanang statement o coupon book.

• Sumangguni sa website ng U.S. Department of Housing and Urban Development sa

http://www.hud.gov/offices/hsg/sfh/hcc/fc/index.cfm para makakita ng listahan ng mga 

nonprofit na ahensya sa pagpapayo na aprubado ng HUD sa inyong lugar na puwede 

ninyong puntahan nang personal o kausapin sa telepono.

• Makipag-ugnayan sa isang kalahok sa Help Center o Network ng Freddie Mac para sa 

Nangungutang na nakalista sa

http://www.freddiemac.com/avoidforeclosure/who_to_contact_for_help.html#helpcenters, 

kung saan makakapagbigay ng kumpidensyal na pinansyal na pagpapayo ang mga 

nonprofit na tagapayo sa pabahay na aprubado ng HUD.

• Bisitahin ang “Resource Center ng Pag-iwas sa Pagremata o Foreclosure” ng Freddie 

Mac sa http://www.freddiemac.com/avoidforeclosure/ para makahanap ng mga 

kapaki-pakinabang na tip, tool, at pang-edukasyong resource, kabilang ang 

impormasyon sa kung ano ang dapat asahan kapag nakikipagtulungan sa inyong 

Servicer.

Mga Footnote: 

• Hindi direktang iniaalok ng Freddie Mac ang mga opsyon ng Freddie Mac sa Forbearance Dahil sa 

Kawalan ng Trabaho. Makikipagtulungan sa inyo ang inyong Freddie Mac Servicer para malaman kung 

kwalipikado kayo.

• Maraming organisasyong maaaring makatulong sa inyo kapag humaharap kayo sa mga problemang 

pinansyal o pagremata/foreclosure, pero pinakamahalaga sa lahat ang pagtitiyak na nakikipag-ugnayan 

kayo sa isang mapagkakatiwalaang organisasyon bago kayo magsimula. Dapat siyasating mabuti ang 

anumang hindi hinihinging tulong bago ito tanggapin. Pumunta sa page ng Freddie Mac tungkol sa “Pagiwas sa Panloloko” sa FreddieMac.com sa http://www.freddiemac.com/avoidforeclosure/avoid_fraud.html 

para matutunan kung paano tumukoy ng panloloko sa mortgage.

Tandaan: Layunin ng flyer na ito na magbigay ng pangkalahatang impormasyon tungkol sa 

mga opsyon ng Freddie Mac sa Forbearance Dahil sa Kawalan ng Trabaho, at hindi ito isang 

komprehensibong buod. May mga nalalapat na partikular na karagdagang tuntunin, kondisyon, 

at limitasyon. Mangyaring makipag-ugnayan sa inyong Freddie Mac Servicer para sa higit 

pang detalyadong impormasyon tungkol sa programa at mga kinakailangan para maging 

kwalipikado. 

Numero ng Publication 901 ■ Marso 2012